पेयजल का संकट आज किसी एक शहर, नगर या देश की नहीं बल्कि वैश्विक समस्या का रूप ले चुका है। दक्षिण अफ्रीका के केप टाउन शहर की भांति दुनिया के अन्य कई शहर जल शून्यता के कगार पर खड़े हैं। भारत के भी लगभग 21 शहर इसी कतार में शामिल हैं लेकिन अफसोस इस बात का है कि हमारे देश के लोगों तथा प्रशासन ने इस ओर से आंखें मूंद रखी हैं। देश के नगरों को ‘स्मार्ट सिटी’ बनाने की अंधी दौड़ में बड़े-बड़े शोरूम और आधुनिक मॉल्स का निर्माण कार्य चलता रहता है।